Diari Oficial de la Generalitat Valenciana


Sumari del DOGV 8073, del 29-06-2017 (2017/5876)

ACORD de 23 de juny de 2017, del Consell, pel qual s'autoritza una transferència de crèdit del capítol 6 del programa 512.10, Gestió i infraestructures de recursos hidràulics, sanejament i depuració d'aigües, al capítol 7 del programa 442.50, Canvi climàtic i qualitat ambiental, de la Conselleria d'Agricultura, Medi Ambient, Canvi Climàtic i Desenvolupament Rural, per import de 551.015,38 euros.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8073

Data del DOGV
:   29-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5876


Data del document
:   23-06-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de juny de 2017, del Consell, pel qual s'autoritza una transferència de crèdit del capítol 6 del programa 512.10, Gestió i infraestructures de recursos hidràulics, sanejament i depuració d'aigües, al capítol 7 del programa 442.50, Canvi climàtic i qualitat ambiental, de la Conselleria d'Agricultura, Medi Ambient, Canvi Climàtic i Desenvolupament Rural, per import de 551.015,38 euros. [2017/5876]  
La Sentència 536/2014 de la Sala Contenciosa Administrativa del Tribunal Superior de Justícia de la Comunitat Valenciana condemna el Consorci Àrea de Gestió C-1 al pagament del preu just major a l'inicialment fixat per l'expropiació dels terrenys destinats a l'execució del projecte Complex de valoració i eliminació de residus sòlids urbans del Pla zonal de residus de la zona I. Per això, es requereix la Generalitat, que és l'Administració a què està adscrit, en proporció a la seua participació en aquest per mitjà de vot ponderat, d'acord amb els seus estatuts, una aportació extraordinària per import de 551.015,38 euros, corresponent al 25 % de la quantitat necessària per al compliment de la sentència.  
  
Per això, la Conselleria d'Agricultura, Medi Ambient, Canvi Climàtic i Desenvolupament Rural proposa la inclusió d'una nova línia de transferència en l'annex de transferències i subvencions de capital del programa 442.50, Canvi climàtic i qualitat ambiental, per import de 551.015,38 euros, per mitjà de la transferència de disponibilitats existents en el capítol 6 del programa 512.10, Gestió i infraestructures de recursos hidràulics, sanejament i depuració d'aigües.  
Per tot això, d'acord amb el que disposen els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 23 de juny de 2017,  
  
  
ACORDA  
  
Primer  
Autoritzar una minoració de crèdit en l'aplicació 62.02.11.500.91.9 per import de 551.015,38 euros.  
  
Segon  
Autoritzar un increment de crèdit en l'aplicació 86.99.83.982.37.1 per import de 551.015,38 euros, per a la inclusió, en el seu annex de transferències i subvencions de capital, d'una nova línia de transferència per l'import i amb les dades descriptives que es detallen a continuació:  
  
  
Codi: T8189 Denominació: aportació extraordinària al Consorci del Pla Zonal de Residus Zona 1.  
Import: 551.015,38 Beneficiaris previstos: Consorci Àrea de Gestió C-1.  
Mode de concessió Descripció i finalitat: aportació extraordinària per a poder executar sentència relativa a preu just dels terrenys de la planta de valorització i eliminació de residus.  
  
  
València, 23 de juny de 2017  
  
La consellera secretària,  
MÓNICA OLTRA JARQUE